**Perttilän koulun ympäristösuunnitelma**

Kestävän elämäntavan ulottuvuudet

*a. Sosiaalinen*
*Otamme toisemme huomioon ja kunnioitamme toinen toistamme. Jokaisella on ihmisarvo - jokainen on yhtä tärkeä.*

*b. Kulttuurinen*
*Tulemme tietoisiksi omasta kulttuuristamme ja sen merkityksestä. Osaamme kunnioittaa ja arvostaa kulttuurien erilaisuutta oppimalla myös muista kulttuureista.*

*c. Taloudellinen ja ekologinen*
*Säästämme luonnonvaroja esimerkiksi käytännön toimissa mainituilla tavoilla.*

*Mäntynummen yläkoulualueen alueelliset painotukset: Painotamme luontosuhteen syntymistä ja vahvistamista ja luonnossa oppimista sekä kierrätystä ja jätteen synnyn ehkäisyä. Kestävän kehityksen näkökulmasta ajatus on rakentaa päiväkodista 9. vuosiluokkaan kulkevaa keke-polkua, jonka tavoitteena on saada lapsi kasvamaan vastuulliseksi kansalaiseksi, joka uskoo omien valintojensa vaikuttavan globaaliin hyvinvointiin*.

*Alakoulussa on tavoitteena, että lapsen toimintaympäristö ja ympäristöajattelu laajenee kotiin, kouluun ja lähiympäristöön. Lapsi oppii ymmärtämään omien valintojensa vaikutuksen yhteiseen hyvään*.

Perusopetuksen opetussuunnitelman perusteet:
4.2 Toimintakulttuurin kehittämistä ohjaavat periaatteet

*Vastuu ympäristöstä ja kestävään tulevaisuuteen suuntautuminen*

Oppiva yhteisö ottaa kaikessa toiminnassaan huomioon kestävän elämäntavan välttämättömyyden. Arjen valinnoillaan ja toimillaan koulu ilmentää vastuullista suhtautumista ympäristöön. Raaka-aineita, energiaa ja luonnon monimuotoisuutta tuhlaavia materiaalivalintoja ja toimintatapoja muutetaan kestäviksi. Kestävän elämäntavan aineettomien tekijöiden merkitystä hyvinvoinnille korostetaan ja niille annetaan aikaa ja näkyvyyttä päivittäisessä koulutyössä. Oppilaat ovat mukana suunnittelemassa ja toteuttamassa kestävää arkea.

Oppiva yhteisö rakentaa toivoa hyvästä tulevaisuudesta luomalla osaamisperustaa ekososiaaliselle sivistykselle. Realistinen ja käytännöllinen asenne hyvän tulevaisuuden edellytysten muovaamiseen vahvistaa kasvamista vastuullisuuteen yhteisön jäseninä, kuntalaisina ja kansalaisina. Se rohkaisee oppilaita kohtaamaan avoimesti ja uteliaasti maailman moninaisuutta sekä toimimaan oikeudenmukaisemman ja kestävämmän tulevaisuuden puolesta.

Ympäristökasvatuksen tukipilarit

*Ympäristökasvatus on johdonmukaista ja jokapäiväistä toimintaa, joka kattaa kaikki vuosiluokat muodostaen yhtenäisen keke-polun. Kaikki koulun aikuiset ja lapset pyrkivät noudattamaan kestävän kehityksen periaatteita. Kaikki pystyvät vaikuttamaan*!

Kestävä kehitys ja ympäristökasvatus sitoutuvat kiinteästi kaikkiin opetettaviin aineisiin sekä koulun toimintaan yleisesti.

Käytännön toimet

*Käytännön keinoja ovat kulutuksen vähentäminen, tavaroiden kestävä käyttö ja kunnioitus, kierrättäminen, kierrätysmateriaalien hyödyntäminen sekä ympäristöasioiden huomioiminen tilauksissa (ostanko halvimman vai hieman kalliimmalla kestävän ja laadukkaan?). Mahdollisuuksien mukaan kouluissa järjestetään vuosittain kestävään kehitykseen liittyviä teematapahtumia, projekteja tai asiantuntijavierailuja. Oppilaat ovat aktiivisia suunnittelijoita ja toteuttajia kaikessa ympäristötoiminnassa.*

**Perttilän koulussa lukuvuonna 2019-2020**

 **Tavoite:**Perttilän koulussa toimitaan siten, että kaikkien on siellä hyvä olla ja tehdä työtään, opiskellen – ohjaten – opettaen.
Pyrimme toimimaan kestävän kehityksen –periaatteen mukaisesti.
Kunnioitamme itseämme, muita ja ympäristöä.

**Miten tavoitteeseen päästään:**Tavoitteeseen pyrimme kaikilla luokka-asteilla harjoittelemalla ja vahvistamalla tunne- ja yhteistyötaitojamme erilaisilla harjoitteilla, tehtävillä, keskusteluilla, peleillä ja leikeillä.
Toiminnassamme ja valinnoissamme pyrimme ottamaan huomioon kestävän elämäntavan periaatteen, mikä luo edellytykset oppilaan vahvan luontosuhteen syntymiselle ja sitä kautta vastuulliseksi kansalaiseksi kasvamiselle.

**Perttilän koulun arjessa mm.:**- jätteistä lajitellaan paperi, pahvi, biojäte, paristot, metalli ja lasi. Loput menevät sekajätteisiin

- sähköä säästetään sammuttamalla tyhjien tilojen valot, sammutetaan monistuskone päivän lopuksi ja astiat pestään täysillä koneilla

- vettä säästetään, kun ei pestä käsiä täydellä vedenpaineella eikä kuvaamataitovälineitä juoksevan veden alla

- oppikirjoja kierrätetään

- ekoagentit huolehtivat keke-toimista

**Toive:**Tulevaisuudessa haluaisimme vaihtaa vanhat loisteputkilamput ledvaloihin ja saada lisää tarvikkeita ja materiaaleja lahjoituksina.
Perttilän koulu olisi paikka, jonne jokainen tulisi mielellään – viihtymään.

**EKOAGENTIT**

Kerran viikossa ekoagentit tyhjentävät luokkien ja kirjaston paperinkeräyslaatikot.

Ekoagentit hakevat postin päivittäin pitkällä välkällä.

**TAPAHTUMIA JA TOIMINTAA**

Käytetään askartelussa ja käsitöissä osaksi kierrätysmateriaaleja.

Ohjataan käyttämään vain yksi käsipaperi käsien kuivaamisessa.

Valot sammutetaan vessakäynnin jälkeen.

Kodeista saa tuoda kierrätysmateriaalia kouluun (kirjat, kankaat, urheiluvälineet, pelit, lelut jne.)

Rosk’n Rollin Jätejengi kierrätyksen ja lajittelun opetuksen apuna.

Siivous- ja ympäristöpäivä toukokuussa.

Tavaranvaihtopäivä marraskuussa.

Ympäristöviikko maaliskuussa.

Kierrätysaiheinen taidenäyttely pääkirjastolla huhtikuun alussa.

Neloset vierailevat Munkkaan jäteasemalla.

Yhteistyö luontoeskareiden kanssa.

Käytetään sähköisiä materiaaleja.